સરોગસીનો ઉલ્લેખ માર્ગારેટ એટવુડના ૧૯૮પમાં પ્રકાશિત થયેલા પુસ્તક ‘હેન્ડમેસ ટેસ’માં કરવામાં આવ્યો છે, તેમાં અમેરિકા પર શાસન કરનારી તાનાશાહ સરકાર કેદી મહિલાઓ પાસે બળજબરીથી સરોગસી કરાવતી હતી. મહિલાઓને સરોગેટ મધર બનવા માટે મજબૂર કરવી તે શોષણનો એક નવો ઉપાય છે. આમાં સૌપ્રથમ તો એ છે કે આ બિલ મુજબ એક કુંવારી મહિલા અથવા પુરુષ સરોગસીથી બાળક મેળવી નહિ શકે. એક કુંવારો પુરુષ દત્તક હેઠળ બાળક મેળવી શકે છે, પરંતુ તે જૈવિક રીતે તેના બાળકનો પિતા બની શકતો નથી, બીજું એક અપરિણીત યુગલ કે જે ર૦ વર્ષથી સાથે રહે છે, તે પણ સરોગસી દત્તક બાળક મેળવી નહિ શકે. ત્રીજું સમલૈંગિક યુગલ ભલે અનેક વર્ષથી સાથે રહેતું હોય તે પણ સરોગસીથી બાળક મેળવી શકતું નથી.